  Виталий Пронин Пунэмъёсты берыктыны кулэ 7 ар Ог 3 ар талэсь азьвыл Пичи Пурга ёросысь «УАССР-лы 10 ар» хозяйство банкрот кылён калэ вуэмын вал. Туннэ ӝутӥськыны ӧдъяз. Зэм, нурскетӥсьёсын интые, гидъёссэ уногес тырмытэ скалэн.- Ӟеч выжыысь парсь вордӥськомы вал, табере ниммы гинэ на племзавод кылемын, - лулӟе хозяйстволэн выль кивалтӥсез Сергей Пивоваров. - 2013-тӥ арын колхозэз валтыны куремзы бере 3 толэзь малпаськи: югдурзэс тупатыны ӧй пӧрмыты ке, кызьы калыклэн синмаз учком? Ачим Яган-Докьяын вордӥськемын но будэмын. Калык жаль потӥз. Хозяйствоын улон ческыт ӧй вал уго. 5 толэзь куспын 296 йыр скал кулэмын. Уждун тырымтэысь, специалистъёс пегӟемын, пудо эмъян аналтэмын. Гидъёсты выльдон сярысь веранэз ик ӧвӧл.Пудоез лябӟытыны капчи. Юнматыны туж трос дыр кулэ. Начарезлэсь кунян но начар вордӥське бере, нырысь ик скалъёсты тазамытон борды басьтӥськимы, ваньзылы вакцинаос пуктылӥмы. Кунянлэсь скал мед пӧрмоз шуыса, 3 ар кулэ. Эшшо ке лейкоз кузёяське вал. 500 йыр скалэз вузамы. 26 миллион манет кулэ луиз 342 йыр ӟеч выжыысь скал басьтыны. Туннэ ваньмыз-ӧвӧлэз 1 сюрс 760 сюроосмы. Та пӧлысь 900-эз - кысконо скалъёс.- Сергей Константинович, уждэс бадӟым ыштонъёсын кутскиды ке но, туннэ йӧл уногес кыскиськоды ни.- Соизлы ачим но шумпотӥсько: уй-нунал куспын 12 тонна люкаське ни. Но та ӧжыт на. Берло дыре хозяйствоын кивалтӥсьёс ӵем вошъяськемен, пунэмъёс 115 миллион манет тыр люкаськемын. Нош процентъёссэ лыдъяны кутскиськод ке, йыр ик пороме. 3-тӥ арзэ ни племзаводлы кредит уг сётъяло. Банкъёсы ум ик месӥськиське. Асьмелы гинэ на осконмы. Пунэмъёсты тырон но хозяйствоез азинтон понна производствоез эшшо но йылтоно. 7 ар куспын вань кредитъёсты пытсам потэ. Йӧл дун ӧз тэтчасалыз ке, каньылгес луысал. Туннэ 1,5 литр минерал ву 24 манет сылэ, нош 1 литр йӧл - 17 манет но 50 копейка. Та шонер ӧвӧл. Скал - станок ӧвӧл, сое нуналлы быдэ сюдоно но кысконо. Кемалась мылкыд вал ни гуртын ужасьлы синпелет пуктыны. Сое лэсьтӥсь ӧз шедьылы. Огпол адӟисько: гуртысьтымы кибашлы Юрий Петров адями ӝужда ӝужам нянь бусыетӥ ворттылэ. Улэп бусыез лёга! Кырми. Тазьы гинэ уг лэзьы, шуи. Бусыез лёгамед понна синпелет лэсьтод. Тусъёс суредаз школаысьтымы технологиен дышетӥсь Иван Капитонов. Пужым дэмен утчамы. Туж ӝог сое вӧлӥзы. Эсьма, гуртэ пырыку ик, табере ӟечезлы оскон кылдэ.2013-тӥ арын кулэезлэсь 40 процент гинэ фураж дасяны быгатӥмы. Бусыос но воксё начармемын ни вал уго, одӥг грамм но удобрениез адӟылытэк. Луонлык шедьтӥм известь басьтыны. Таин сэрен 2014-тӥ арын пудолы тырмыт нянь дасяны пӧрмытӥмы. Ӟеч сиён дасяны экструдер басьтӥмы. Вукомес лэзимы. Комбикорм поттонъя цех лэсьтӥмы. Али котькуд скаллэсь вирзэ басьтӥськомы, эскериськомы, кыӵе витаминэз уг тырмы шуыса. Соя ик котькудӥзлы шуэм сямен нимаз комбикорм суралтӥськомы. Сиён ӟечгес луэмен, пудомы но туэ гужем возь вылэ сӥльвиро потӥз. Пастуке лэзем бере кыкетӥ нуналаз ик йӧл уногес кыскыны ӧдъямы.- Пудо сиён дасян технологидэс быдэсак воштыны малпаськоды, шуо.- Уногес йӧл басьтыны малпаку, сотэк нокызьы но уг луы. Олокытчы но вуисько дышетскыны. Белоруссиын сенажез кие кутӥськод но, нянь зын бордысьтыз лыктэ. Туж потэ, милям но сенажмы ӟеч мед луоз шуыса! Али сое тросгес дасяськомы. Сенажез плёнкае бинялтэм потэ. Но со понна 4,5 миллион манет кулэ техникаез воштыны гинэ. Бакча сиён будэтэм потэ. Нош ик техника ӧвӧл. Али тракторъёс, бадӟым машинаос басьтӥмы. Кеносъёс сӥс кадь пасесь вал. Тысез кытын возёд? Тупатъямы.Сӥзьыллы ӟеглэсь патока лэсьтонъя установка вайыны турттӥськомы. Пудо патокаез яратӥз ке, тол улэ ю тысь уногес кизёмы. Сое сӥзьыл 300 гектарлы уногес кизьытӥ ни. Тулыс 600 гектарлы тросгес ю-нянь кизимы. Туж потэ кукуруза будэтэм - уксё ӧвӧлгес ай техника басьтыны. Но вуоно арын тазэ культураез но мерттом. Пудо сиён пӧртэм пумо луыны кулэ.Тысь куасьтон но шертон комплексмы 1980-тӥ аръёсы пуктэмын ай. Сокем урод ни, фураж дасяны сяна уг яра, нош кизён вылысь тысь отын уд куасьты ни.- Парсь вордонэз воксё уд поттылӥське. Сюро таза пудо возёнэн гинэ на вырыны малпаськоды-а?- Парсь вордонэз аналтэммы уг поты. Уката ик али парсь сӥль дуногес луиз. Туннэ 1 сюрс котыр нурскетӥсьмы вань на. Мынэсьтым азьвыл соосты быдтыны ӧдъязы ни вал. Туннэ лыдзэс йылтыны малпаськомы. Но со понна вань гидъёсты воштоно, туала куронъёслы тупамон кароно. Пудо эмъясьёс вылысьтыз вылаз куронъёс пуктыло. Вань гидъёсты 1 но ӝыны метр ӝуждалаё кенерен котыртыны куро. Лыдъямы: 5 иськем усе 15 миллион манет тыр. Предписание гожтыны каньыл, нош быдэстыны...Субсидиос дыраз сё-тӥськысалзы ке, капчигес луысал. Миым сентябре 3 миллион манет вуыны кулэ ни вал, нош туннэ июнь толэзь ни, одӥг копейказэ но ӧм адӟе на.- Ужасьёстылэсь кылзэс чурыт юаськоды-а?- Мон малпасько, ӧжыт курисько шуыса. Кесяськонлэн пайдаез ӧвӧл. Тоно-моно но нокинэ уг кариськы. Азьвыл парсьпиосты но кунянъёсты ужасьёслы дунтэменгес сётъяло вылэм. Но куд-огез ачиз вылэ гожтэ но пудозэ дуно дунын вуза. Со дырысен шуи: ваньдэсты «ярато» огкадь. Кылем арын Воронеже вузаны быгатӥм 170 йыр ошпиосты, 1 килограммез 110 манетэн кошкиз. Гуртоослы но озьы ик сётӥмы. Но муртлы вузатозь, асьмелэнъёсты нырысь санэ басьтӥськом.Ужаны азьтэмъёсты мон уг кутӥськы. Уждун али дыраз тыриськом, шоро-куспо быдӟалаез 14 сюрс манет. Туннэ егитъёс хозяйствое кыстӥськыны кутскизы. Озьыен, оско.- Хозяйстводылэн тусыз ик воштӥське ни. Гуртэ пырон дорын корлэсь вӧлэм 2 синпелет кылдэм.- Туэ 12-тӥ июне усьтӥмы сое. Кемалась мылкыд вал ни гуртын ужасьлы синпелет пуктыны. Сое лэсьтӥсь ӧз шедьылы. Огпол адӟисько: гуртысьтымы кибашлы Юрий Петров адями ӝужда ӝужам нянь бусыетӥ ворттылэ. Улэп бусыез лёга! Кырми. Тазьы гинэ уг лэзьы, шуи. Бусыез лёгамед понна синпелет лэсьтод. Тусъёс суредаз школаысьтымы технологиен дышетӥсь Иван Капитонов. Пужым дэмен утчамы. Туж ӝог сое вӧлӥзы. Эсьма, гуртэ пырыку ик, табере ӟечезлы оскон кылдэ.Елена Сараматова Туспуктӥз автор Теги: гуртудыс  